CELEX: 32015R1723
Language: et
Date: 2015-09-22 00:00:00
Title: Komisjoni rakendusmäärus (EL) 2015/1723, 22. september 2015, teatavate kaupade klassifitseerimise kohta kombineeritud nomenklatuuris

29.9.2015   
            
            
               ET
            
            
               Euroopa Liidu Teataja
            
            
               L 252/7
            
         KOMISJONI RAKENDUSMÄÄRUS (EL) 2015/1723,
   22. september 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (1), eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja nõukogu määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolm kuud pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. september 2015
      
         
            Komisjoni nimel
         
         
            maksunduse ja tolliliidu
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Stöhhiomeetrilise koostisega toode, mis koosneb magneesiumaluminaadist (magneesiumalumiiniumoksiid) ja millel on spinelli kristallistruktuur, on seega kindla keemilise koostisega toode ebakorrapäraste graanulite, tükkide või pulbri kujul. Toote magneesiumisisaldus, mis on arvutatud magneesiumoksiidina, on ligikaudu 28 massiprotsenti, ja alumiiniumisisaldus, mis on arvutatud alumiiniumoksiidina, on ligikaudu 72 massiprotsenti.
                              Toodet kasutatakse tulekindlate telliste ja plaatide valmistamiseks, mida kasutatakse terasetööstuses.
                              Toode saadakse magneesiumoksiidi ja alumiiniumoksiidi keemilise reaktsiooni tulemusel sulandamisega pöördahjus.
                           
                        
               
                  2841 90 85
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 28 märkusega 1 ning CN-koodide 2841, 2841 90 ja 2841 90 85 sõnastusega.
                  Toode saadakse toorainete keemilise reaktsiooni tulemusel sulandamisega pöördahjus. Tegemist on stöhhiomeetrilise (kindla keemilise koostisega) ühendiga, milles olevate elementide aatomite arvu saab väljendada väikeste täisarvude suhtena. See ei ole ei mineraalne toormaterjal ega ka maak ja seepärast ei saa seda klassifitseerida gruppi 25 või 26.
                  Ebakorrapäraste graanulite, tükkide või pulbri kujul esinevad tooted on tooraine rubriigi 6815 toodete valmistamiseks. Klassifitseerimine rubriiki 6815 on välistatud, kuna toode ei ole ei valmistoode ega ka pooltoode.
                  Tänu stöhhiomeetrilisele koostisele vastab toode grupi 28 märkuse 1 alapunktile a, milles on sätestatud, et selle grupi rubriikidesse kuuluvad ainult kindla keemilise koostisega ühendid (st neil on stöhhiomeetriline koostis).
                  Kindla keemilise koostisega tootena tuleb spinell vastavalt oma keemilisele koostisele klassifitseerida anorgaanilise kemikaalina gruppi 28.
                  Seepärast tuleb toode klassifitseerida CN-koodi 2841 90 85 alla kui muu oksometall- või peroksometallhapete sool.
               
            
                  
                              2.
                           
                           
                              Mittestöhhiomeetrilise koostisega toode, mille magneesiumisisaldus, mis on arvutatud magneesiumoksiidina, on 20–35 massiprotsenti, ja alumiiniumisisaldus, mis on arvutatud alumiiniumoksiidina, on 58–78 massiprotsenti. Toode on spinelli kristallistruktuuriga, ebakorrapäraste graanulite, tükkide või pulbri kujul.
                              Toodet kasutatakse tulekindlate telliste ja plaatide valmistamiseks, mida kasutatakse terasetööstuses.
                              Toode saadakse magneesiumoksiidi ja alumiiniumoksiidi keemilise reaktsiooni tulemusel sulandamisega pöördahjus.
                           
                        
               
                  3824 90 96
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3824, 3824 90 ja 3824 90 96 sõnastusega.
                  Toode saadakse toorainete keemilise reaktsiooni tulemusel sulandamisega pöördahjus. See ei ole ei mineraalne toormaterjal ega ka maak ja seetõttu ei saa seda klassifitseerida gruppi 25 või 26.
                  Mittestöhhiomeetrilise koostise tõttu ei vasta toode grupi 28 märkuse 1 alapunktile a, milles on sätestatud, et selle grupi rubriikidesse kuuluvad ainult kindla keemilise koostisega ühendid (st neil on stöhhiomeetriline koostis), ja seepärast ei kuulu toode gruppi 28.
                  Ebakorrapäraste graanulite, tükkide või pulbri kujul esinevad tooted on tooraine rubriigi 6815 toodete valmistamiseks. Neid ei klassifitseerita rubriiki 6815, kuna need ei ole ei valmistooted ega ka pooltooted.
                  Seepärast tuleb toode klassifitseerida CN-koodi 3824 90 96 alla kui mujal nimetamata muu keemiatoode ja keemiatööstuse või sellega seotud tööstusharude valmistis.
               
            
                  
                              3.
                           
                           
                              Mittestöhhiomeetrilise koostisega toode nimetusega „sulandatud magneesiakroom” ebakorrapäraste hallide graanulite, tükkide või eri suurusega teradest koosneva pulbri kujul, koosneb magneesiumoksiidist ja kroomoksiidist. Tootel on spinelli kristallistruktuur ja seda kasutatakse tulekindlate telliste ja plaatide valmistamiseks, mida kasutatakse terasetööstuses.
                              Toode saadakse magneesiumoksiidi ja kroomimaagi sulandamisel elektrikaarahjus.
                           
                        
               
                  3824 90 96
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3824, 3824 90 ja 3824 90 96 sõnastusega.
                  Toode saadakse toorainete keemilise reaktsiooni tulemusel sulandamisega elektrikaarahjus. See ei ole ei mineraalne toormaterjal ega ka maak ja seetõttu ei saa seda klassifitseerida gruppi 25 või 26.
                  Mittestöhhiomeetrilise koostise tõttu ei vasta toode grupi 28 märkuse 1 alapunktile a, milles on sätestatud, et selle grupi rubriikidesse kuuluvad ainult kindla keemilise koostisega ühendid (st neil on stöhhiomeetriline koostis), ja seepärast ei kuulu toode gruppi 28.
                  Ebakorrapäraste graanulite, tükkide või pulbri kujul esinevad tooted on tooraine rubriigi 6815 toodete valmistamiseks. Neid ei klassifitseerita rubriiki 6815, kuna need ei ole valmistooted ega pooltooted.
                  Seepärast tuleb toode klassifitseerida CN-koodi 3824 90 96 alla kui mujal nimetamata muu keemiatoode ja keemiatööstuse või sellega seotud tööstusharude valmistis.